Cirok

Cirok (iné názvy: sorgumsorgum. In: ŠALING, S. et al. Veľký slovník cudzích slov 2000, staršie zriedkavo: čirokHORECKÝ K terminológii ciroku. In: Slovenské odborné názvoslovie 1954, č. 11. S. 347 ; zastarano: cyrok, [možno preklep (stĺpec 241):] civok; lat. Sorghum, staršie aj: Sorgum) je rod rastlín z podčeľade prosovaté čeľade lipnicovité. Druh cirok dvojfarebný, patriaci do tohto rodu, je významnou kultúrnou rastlinou (okrem iného obilnina).

Vedeckým názvom Sorghum sa označuje aj jedna so sekcií tohto rodu (má dve rôzne definície) - pozri kapitolu Systematika.

 Etymológia 
V češtine je slovo (v podobe cyrok) prvýkrát doložené v roku 1818, keď ho v jednom článku spomína Slovák Palkovič ("proso indyanské neb cyrok"). Následne ho (v podobe cirok) používal napríklad český autor Presl (1820, 1846), ktorého diela sú výslovne určené aj pre Slovákov, a ktorý ho prevzal z Uhorska (v Česku sa cirok nepestoval, pestoval sa len na južnom Slovensku a inde v Uhorsku). Ako slovenské slovo ho (asi ako prvý) uvádza opäť Palkovič (1820) v podobe cyrokPALKOVIČ, J. Böhmisch-deutsch-lateinisches Wörterbuch: mit Beyfügung der den Slowaken und Mähren eigenen Ausdrücke und Redensarten, Zväzok 1  a potom Reuss (1853) v podobe cirok (alebo civok, pri tomto slove však Reuss asi omylom prevzal tlačovú chybu iného autora  (stĺpec 241)). Slovenské slovo je prebraté buď z maďarčiny (maďarská podoba je zhodná so slovenskou), kam sa dostalo z južnoslovanských jazykov (po chorvátsky sa cirok volá sirak, sierak, sir a po slovinsky sirek) alebo je prebraté priamo z chorvátčiny. Južnoslovanský názov vznikol z latinského výrazu (granum) syricum, t.j. doslova: (zrno) sýrske. Rastlina sa totiž dostala do Európy v stredoveku z východného Stredomoria (napr. Sýrie).NOVACKÝ. J. M. Propomienky k terminológii ciroku. In: Slovenské odborné názvoslovie 1954, č. 3, S. 89 a nasl. Kartotéka lexikálního archivu (1911–1991) Nowý, pro nás důležitý druh obilí. In: 

 Systematika 
Zaradenie v systéme 
Rod dnes patrí do podtribusu Sorghinae z tribusu Andropogoneae z podčeľade prosovaté (=staršie: prosovité; lat. Panicoideae) z čeľade lipnicovité. (rod Sorghum)

Do začiatku 20. storočia sa rod Sorghum často zaraďoval ako súčasť (podrod) rodu Andropogon (po slovensky fúzatka, staršie braducha).STUCHLÍK, V. O cukrovom ciroku a jeho použití v priemyselnej výrobe. In: Chemické zvesti (Chemical Papers) 4 (9-10) 514–563 (1950) 

Vnútorná systematika 
Presné členenie rodu cirok (Sorghum) na druhy je sporné, takže v závislosti od autora ich môže byť od 19 do vyše 60, v novších textoch ich je väčšinou len okolo 20. Najdôležitejšie druhy sú:
cirok alepský/cirok halebskýlipnicovité. In: Pyramída (encyklopedický časopis)/cirok halepský/alepské proso (lat. Sorghum halepense) 
cirok dvojfarebný/cirok obyčajný (synonymá pozri v článku o druhu; lat. Sorghum bicolor, Sorghum vulgare)  - tento druh zahŕňa (takmer) všetky pestované ciroky a niekoľko ich divých príbuzných cirokov; niekedy sa namiesto tohto druhu uvádza viacero menších druhov, tieto môžu byť 3-4 (napr. v tradičných deleniach: cirok dvojfarebný v užšom zmysle, cirok cukrový [resp. cirok cukrový v užšom zmysle a cirok metlový] a cirok sudánsky) alebo ich môže byť viac, u niektorých autorov v druhej polovici 20. storočia to boli až desiatky malých druhov (podrobnosti pozri v článku o druhu). 

V niektorých systémoch sú druhy zoskupené do sekcií (sčasti označovaných ako podrody), čiže rod sa delí na sekcie (podrody). Konkrétne to bývajú najčastejšie tieto sekcie: Ananda Galaihalage K. S., Myrans Harry, Norton Sally L., Gleadow Roslyn, Furtado Agnelo, Henry Robert J.: Wild Sorghum as a Promising Resource for Crop Improvement. In: Frontiers in Plant Science vol. 11, 2020, p. 1108, , DOI=10.3389/fpls.2020.01108, ISSN=1664-462X   
rod cirok (Sorghum):
sekcia/podrod Eusorghum (=Eu-sorghum, Eu-Sorghum; iný názov: sekcia Sorghum v širšom zmysle) – sem patrí cirok alepský a cirok dvojfarebný (resp. druhy na, ktoré je rozdelený – pozri vyššie) a okolo 2 ďalšie druhy (Poznámka: Táto sekcia nie je zhodná s druhom Sorghum eusorghum, ktorý sa po slovensky volá cirok zrnový).
sekcia/podrod Heterosorghum – sem patrí iba druh Sorghum laxiflorum
sekcia/podrod Chaetosorghum – sem patrí iba druh Sorghum macrospermum
sekcia/podrod Parasorghum (=Para-sorghum) v užšom zmysle – sem patrí okolo 7 druhov
sekcia/podrod Stiposorghum – sem patrí okolo 10 druhov
Sekcia Eusorghum zahŕňa prevažne pestované, ale aj niektoré dive ciroky. Ostatné sekcie zahŕňajú len divé ciroky. Presnejšie vzťahy medzi uvedenými sekciami sú podľa Ng’uni et al. (2010) takéto: OECD ilibrary: Chapter 1. Sorghum (Sorghum bicolor) 
rod cirok (Sorghum):
(bez mena):
sekcia Eusorghum
(bez mena):
sekcia Heterosorghum
sekcia Chaetosorghum
(bez mena):
sekcia Parasorghum v užšom zmysle (vrátane jedného druhu zo sekcie Stoposorghum)
sekcia Stiposorghum

Alternatívne delenie rodu na sekcie je takéto: 
rod cirok (Sorghum):
sekcia Blumenbachia – sem patrí okrem iného cirok alepský
sekcia Sorghum v užšom zmysle - sem patria (takmer všetky) pestované formy 
sekcia Arundinacea
sekcia Drummondii
sekcia Parasorghum v širšom zmysle - zodpovedá vyššie spomínaným sekciám Heterosorghum, Chaetosorghum, Parasorghum v užšom zmysle a Stiposorghum
Prvé štyri sekcie zodpovedajú vyššie spomínanej sekcii Eusorghum. Cirok dvojfarebný v širokom ponímaní je v tomto systéme rozdelený na menšie druhy, ktoré patria do sekcií Sorghum v užšom zmysle, Arundinacea a Drummondii. 

Ďalšie (staršie) možné delenie rodu je takéto:
rod cirok (Sorghum):
sekcia Eusorghum – zodpovedá vyššie spomínanej sekcii/podrodu Eusorghum
podsekcia Halepensia – sem patrí okrem iného cirok alepský
podsekcia Arundinacea – zodpovedá v iných systémoch druhu cirok dvojfarebný v širokom ponímaní
séria Sativa
séria Spontanea
sekcia Parasorghum v širšom zmysle - zodpovedá vyššie spomínaným sekciám Heterosorghum, Chaetosorghum, Parasorghum v užšom zmysle a Stiposorghum

Ďalšie (staršie) možné delenie rodu je takéto:Flora of the U.S.S.R. vol. II. 1963 (ruský originál 1934). S. 17-20 
rod cirok (Sorghum):
séria Halepenses – sem patrí okrem iného cirok alepský a časť ciroku dvojfarebného v širokom ponímaní
séria Vulgariae – sem patrí časť ciroku dvojfarebného v širokom ponímaní

 Zdroje 

 Iné projekty 

Kategória:Lipnicovité
Kategória:Obilniny